হিন্দু

হিন্দু () শব্দটি দিয়ে এমন জনগোষ্ঠীকে বোঝানো হয় যারা ধর্মীয়ভাবে হিন্দুধর্মকে মেনে চলে। ঐতিহাসিকভাবে, শব্দটি ভারতীয় উপমহাদেশে বসবাসকারী লোকদের জন্য ভৌগোলিক, সাংস্কৃতিক এবং পরবর্তীতে ধর্মীয় শনাক্তকারী শব্দ হিসেবেও ব্যবহৃত হচ্ছে।

২০২৩ সালের হিসাব অনুযায়ী অনুসারীর দিক থেকে খ্রিষ্টধর্ম ও ইসলামের পর হিন্দুধর্ম পৃথিবীর তৃতীয় বৃহত্তম ধর্ম। সবচেয়ে বেশি পরিমাণ হিন্দু ধর্ম অনুসারী বাস করে ভারতে যা প্রায় ১.১৫ বিলিয়ন ।

হিন্দু শব্দের ব্যুৎপত্তি 

হিন্দু শব্দটি একটি প্রতিশব্দ  যা  ইন্দো-আর্য এবং সংস্কৃত শব্দ সিন্ধু থেকে উদ্ভূত । যার অর্থ "জলের একটি বৃহৎ অংশ" ।  এটি সিন্ধু নদীর নাম হিসাবে ব্যবহৃত হতো এবং এর উপনদীগুলিকেও উল্লেখ করা হত। প্রকৃত শব্দ 'হিন্দু' প্রথম দেখা যায়, গ্যাভিন ফ্লাড বলেন, " সিন্ধু (সংস্কৃত: সিন্ধু )" নদীর ওপারে বসবাসকারী লোকদের জন্য একটি ফার্সি ভৌগোলিক পরিভাষা হিসাবে । গেবিন ফ্লাডের মতে, "আসল পরিভাষা হিন্দু প্রথম দেওয়া হয় ফার্সি ভৌগোলিক পরিভাষা থেকে যা দ্বারা সিন্ধু নদীর পাশে বসবাসকারী লোকেদের বোঝানো হত। শব্দটি দিয়ে তখন ভৌগোলিক অবস্থান বোঝানো হত এবং এর দ্বারা কোন ধর্মকে বোঝানো হত না। খ্রিষ্টীয় চতুর্দশ শতাব্দীতে আরব, পারসিক ও আফগানরা উক্ত অঞ্চলের অধিবাসীদের প্রথম "হিন্দু" নামে অভিহিত করে। মধ্যযুগীয় ভারতের ঐতিহাসিক বিবরণীগুলি থেকে দেশীয় রাষ্ট্রব্যবস্থার বর্ণনায় হিন্দু শব্দটির প্রয়োগের কথা জানা যায়। পরবর্তীকালের আরবি সাহিত্যেও আল-হিন্দ الهند শব্দটির মাধ্যমে সিন্ধু নদ অববাহিকায় বসবাসকারী জনগোষ্ঠীকে বোঝানো হয়েছে। এই সব রচনা থেকে প্রমাণিত হয়, ঊনবিংশ শতাব্দীর প্রথম পাদের পূর্বাবধি হিন্দু শব্দটি ধর্মের বদলে দেশীয় জনগণ অর্থেই অধিকতর প্রযোজ্য ছিল। বুৎপত্তিগতভাবে হিন্দু শব্দটি দ্বারা সিন্ধু নদের অববাহিকায় বসবাসরত সকলকে বোঝানো হয়। ভারতের সংবিধানে হিন্দু শব্দটি ব্যবহার করে যে কোন ভারতীয় ধর্মবিশ্বাসীকে (হিন্দুধর্ম, জৈনধর্ম, বৌদ্ধধর্ম বা শিখধর্ম) নির্দেশ করা হয়েছে।  হিন্দু শব্দটি পরবর্তীতে মাঝে মাঝে ব্যবহার করা হয়েছিল কিছু সংস্কৃত লেখায় যেমন কাশ্মীরের বিখ্যাত লেখক কলহনের লেখা রাজতরঙ্গিনীতে (হিন্দুকা সি. ১৪৫০)। বিভিন্ন কবিরা হিন্দু ধর্মকে আলাদা করে ইসলাম ধর্ম (turaka dharma) থেকে ব্যাখ্যা করেছেন যেমন বিদ্যাপতি, কবির এব একনাথ। ১৬শ থেকে ১৮শ শতাব্দীতে বাংলা গৌড়ীয় বৈষ্ণব লেখায় যাতে চৈতন্যচরিতামৃত এবং চৈতন্যভাগবতেও একই ধরনের তুলনা করা হয়। ১৮শ শতাব্দীর শেষের দিকে, ইউরোপীয় ব্যবসায়ী ও ঔপনিবেশিকরা ভারতীয় ধর্মের অনুসারীদেরকে একত্রে (একক কোন ধর্মকে নয়) হিন্দাস হিসেবে নির্দেশ করে। ঊনবিংশ শতাব্দীতে Hinduism বা হিন্দুধর্ম শব্দটি ইংরেজি ভাষায় সূচিত হয় ভারতীয়দের ধর্ম বিশ্বাস, দর্শন এবং সংস্কৃতিকে বোঝানোর জন্য ।

অপর এক পর্যবেক্ষণে দেখা যায় যে, হিন্দু শব্দটি ফার্সি এবং সকল তুর্কিক ভাষায় কালো অর্থে ব্যবহৃত হত৷ সুফি কবি হাফিজ সিরাজী তার বহুল প্রচলিত পঙ্ক্তিতে কালো নির্দেশে ব্যবহার করেছেন৷ মুগলাই হিঙ্দোস্তানের প্রতিষ্ঠাতা জহির উদ্দিন মির্জা তার আত্মজীবনী তুজুক ই বাবরী তে কালো মানুষদের বোঝাতে হিন্দু শব্দটি ব্যবহার করেছেন৷

জনসংখ্যা 

পিউ রিসার্চ অনুসারে, বিশ্বব্যাপী ১১৫কোটিরও বেশি হিন্দু রয়েছে (বিশ্বের জনসংখ্যার ১৫.২%)। তাদের মধ্যে ৯৮% ভারতে নাগরিক । খ্রিস্টান (৩১.৫%), মুসলমান (২৩.২%) এবং বৌদ্ধ (৭.১%) সহ হিন্দুরা বিশ্বের চারটি প্রধান ধর্মীয় গোষ্ঠীর একটি।

অধিকাংশ হিন্দু এশিয়ার দেশগুলোতে পাওয়া যায়। সর্বাধিক হিন্দু বাসিন্দা এবং নাগরিক (হ্রাসমান ক্রমে) সহ শীর্ষ পঁচিশটি দেশ হল ভারত , নেপাল , বাংলাদেশ , ইন্দোনেশিয়া , পাকিস্তান , শ্রীলঙ্কা , মার্কিন যুক্তরাষ্ট্র , মালয়েশিয়া , মিয়ানমার , যুক্তরাজ্য , মরিশাস , দক্ষিণ আফ্রিকা , সংযুক্ত আরব আমিরাত , কানাডা , অস্ট্রেলিয়া , সৌদি আরব , ত্রিনিদাদ ও টোবাগো , সিঙ্গাপুর , ফিজি, কাতার , কুয়েত , গায়ানা , ভুটান , ওমান এবং ইয়েমেন । 

শীর্ষ পনেরোটি দেশ যেখানে হিন্দুদের সর্বোচ্চ শতাংশ (হ্রাসমান ক্রমে) হল নেপাল , ভারত , মরিশাস , ফিজি , গায়ানা , ভুটান , সুরিনাম , ত্রিনিদাদ ও টোবাগো , কাতার , শ্রীলঙ্কা , কুয়েত , বাংলাদেশ , রিইউনিয়ন , মালয়েশিয়া এবং সিঙ্গাপুর ।

হিন্দুদের জন্য উর্বরতার হার, অর্থাৎ প্রতি মহিলার সন্তান হল ২.৪, যা বিশ্বের গড় ২.৫ থেকে কম। পিউ রিসার্চ প্রজেক্ট বলে যে ২০৫০ সালের মধ্যে সারা বিশ্বে ১৪০কোটিরও বেশি হিন্দু জনসংখ্যা হবে।

প্রাচীনকালে, হিন্দু রাজ্যের উত্থান ঘটে এবং দক্ষিণ-পূর্ব এশিয়া, বিশেষ করে থাইল্যান্ড , নেপাল , বার্মা , মালয়েশিয়া , ইন্দোনেশিয়া , কম্বোডিয়া  , লাওস ,  ফিলিপাইন  এবং ভিয়েতনাম জুড়ে হিন্দু ধর্ম ও ঐতিহ্য ছড়িয়ে পড়ে।

ইন্দোনেশিয়ার বালিতে ৪০লাখের  বেশি হিন্দু আছে।

সংস্কৃতি

হিন্দু নিপীড়ন 

মধ্যযুগ ও আধুনিক যুগে হিন্দুরা সবচেয়ে বেশি নির্যাতিত হয়েছে। মধ্যযুগীয় নিপীড়নের মধ্যে লুণ্ঠন, হত্যা, মন্দির ধ্বংস এবং মধ্য এশিয়া থেকে তুর্কি-মঙ্গোল মুসলিম সেনাদের দাসত্ব অন্তর্ভুক্ত ছিল। এটি ইসলামিক সাহিত্যে নথিভুক্ত করা হয়েছে যেমন অষ্টম শতাব্দীর মুহাম্মাদ বিন-কাসিম ,  ১১শ শতাব্দীর গজনীর মাহমুদ ,   পারস্য পরিব্রাজক আল বিরুনি,  চতুর্দশ শতাব্দীর ইসলামী সেনাবাহিনীর আক্রমণের নেতৃত্বে। তৈমুর লং  , দিল্লি সালতানাত এবং মুঘল সাম্রাজ্যের বিভিন্ন সুন্নি মুসলিম শাসক। গুরুতর নিপীড়ন যেমন আওরঙ্গজেবের অধীনে  যারা মন্দির ধ্বংস করেছিল । অমুসলিমদের জোরপূর্বক ইসলামে ধর্মান্তরিত করেছিলো এবং হোলির মতো হিন্দু উৎসব উদযাপন নিষিদ্ধ করেছিল । কিন্তু অনেক ঐতিহাসিক মনে করেন যে সম্রাট আওরঙ্গজেবের হিন্দু মন্দির ধ্বংসের বিষয়টি অতিরঞ্জিত। শুধু তাই নয় তিনি মন্দির নির্মাণে অর্থ অনুদানও করেছিলেন। তার আমলে তার পূর্বসূরীদের তুলনায় প্রশাসনে মুঘল প্রশাসনের সর্বোচ্চ সংখ্যক হিন্দু কর্মচারী নিয়োগ করা হয়েছিল।

হিন্দুদের উপর অন্যান্য নথিভুক্ত নিপীড়নের মধ্যে রয়েছে দক্ষিণ ভারতে অষ্টাদশ শতকের টিপু সুলতানের শাসনামলে  এবং ঔপনিবেশিক যুগে।  আধুনিক যুগে, ভারতের বাইরে পাকিস্তান ও বাংলাদেশে হিন্দুদের ধর্মীয় নিপীড়ন করা হয়েছে ।

আরো পড়ুন 
 হিন্দুধর্মের ইতিহাস
 হিন্দু উৎসবের তালিকা
 দেশ অনুযায়ী হিন্দুধর্ম
 হিন্দু পঞ্জিকা
 হিন্দু সাম্রাজ্য এবং রাজবংশের তালিকা
 দীক্ষা (ভারতীয় ধর্ম)
 ষোলোটি প্রধান বৈদিক ধর্মীয় আচার

তথ্যসূত্র

টীকা

গ্রন্থ

বহিঃসংযোগ 

হিন্দু

ধর্মীয় পরিচয়
জাতিগত-ধর্মীয় গোষ্ঠী